આમેય કોઈ પણ કાર્યમાંથી એક બે નાની ભૂલો તો શોધી જ શકાય છે. આવા વાંકદેખા વિવેચકો તમને પાનના ગલ્લે અને ચોરાના ટલ્લે બહુ બધા મળી જશે. જાણીતા હિન્દી શેરમાં કહેવાયું છે તેમ, ‘सबसे बड़ा रोग | क्या कहेंगे लोग || ટીકાકારોથી ડરીએ તો એક પણ કામ ન થઈ શકે. ‘who’s cares’વાળો મિજાજ રાખીએ તો આપણો ‘દાંડિયો’ વાગી શકે, બાકી તો દાખે દલપતરામ. માંહ્યલાને મોજ પડે એમ કરવું જોઈએ. બાકી પગલે પગલે પૂછ્યા કરીએ તો મંજિલ કદી મળે જ નહીં. શેક્સપિયરે કહ્યું છે કે, ‘મહાન માણસો તેમની ટીકા વડે, તેમની ભૂલો વડે ઘડાય છે.’ સાચું હોય તો વિનમ્રભાવે સ્વીકારે એ જ આગળ આવી શકે છે. ટીકાકારો આપણો અરીસો છે. મફતના સલાહકાર છે. વગર પગારના કામદારો છે. જોકે, કેટલાક અભાગિયાનાં વખાણ તો એના બેસણામાં જ થતાં હોય છે.